Lauri Liiv

Lauri Liiv (sündinud 11. veebruaril 1977) on eesti laulja, näitleja ja ansambli Black Velvet solist.

Lauri Liiv õppis 1996–2000 Georg Otsa nimelises Tallinna Muusikakoolis, olles varem laulnud kaheksa aastat Eesti Poistekooris.

Ta osales 1993/1994. aastal Eesti Televisiooni lauluvõistlusel "Laulukarussell" ja ka 1994/1995. aastal võistlusel "Kaks takti ette".

Sai tuntuks ansambli Black Velvet solistina lauluga "17". On olnud ka ansambli Family üks soliste.

Ta on olnud koos Hanna-Liina Võsaga 1997/1998. aasta ETV "Laulukarusselli" kaassaatejuht ja koos Katrin Viirpaluga ETV noortesaate "Suve TV" kaassaatejuht.

1998. aasta Eurovisiooni lauluvõistluse Eesti eelvoorus esitas ta koos Kaire Vilgatsiga Kalle Ermi kirjutatud dueti "Kristallid".

1999. aasta Eurovisiooni lauluvõistluse Eesti eelvoorus esitas ta Sven Lõhmuse laulu "Soolo" ja 2000. aastal samal võistlusel esitas ta ansamblis White Satin Sven Lõhmuse laulu "Church Of Love".

 Rolle 
Lun Tha ("Kuningas ja mina"; Muusikaliteater; 1998)
Phaedra ("Linnupuur"; Muusikaliteater; 1999)
Koukol ja Herbert ("Vampiiride tants"; Muusikaliteater; 2000)
Audrey2 ("Väike õuduste pood"; Eesti Draamateater; 2001)
Enjolras ja Combeferre ("Les Miserablés"; Muusikaliteater; 2001)
Pinocchio ("Pinocchio"; Bel-Etage; 2002)
"Evita" (Vanemuine 2003)
John ("Miss Saigon"; Muusikaliteater 2002; 2003. aastal andis samas rollis külalisetendusi Saksamaal ja Luksemburgis)
"Oliver!" (Muusikaliteater 2003)
Radames ("Aida"; Vanemuine; 2003)
John ("Miss Saigon"; Helsingi Linnateater 2004-2005)
Anatoli Sergijevski ("Chess"; Vanemuine; 2006)
Riff ("West Side Story"; Vanemuine; 2005)
Munkustrap ("Cats"; Vanemuine; 2005)
Annas ("Jesus Christ Superstar"; Vanemuine; 2004)
Chuckie ("Tutvumiskuulutus"; Muusikaliteater; 2007)
Collins ("Rent"; Georg Malvius productions; 2004)
Woof ("Hair"; Euroopa turnee Saksamaal, Austrias, Luksemburgis, Itaalias, Taanis, Rootsis ja Šveitsis – Arena Theater und Festspiel 2005–2008)
Feully ja Enjolras ("Les Miserablés"; Theater Neuschwanstein Saksamaal; 2007)
Molina ("Ämbliknaise suudlus"; Vanemuine; 2009–2011)
"Evita" (Vanemuine 2009)
Robertson Ay ("Mary Poppins"; Vanemuine 2011–2014)
Enjolras ("Les Miserablés"; Tampere teater 2013–2014)
Monsieur Firmin ("Ooperifantoom"; Vanemuine 2014–2018)
Kenny Collins ("The Man Of The Moment" / "Miljonite lemmik" MTÜ Kell Kümme 2015-2016), draamaroll
Siga Helmut ja Lumemees Karl ("Lotte unenäomaailmas"; Vanemuine 2015–2018)
Wabash ("Armunud Shakespeare"; Eesti Draamateater 2016-2017), draamaroll
Monsieur Thenardiér ("Les Miserablés"; Vanemuine 2017-...)
Beadle Bamford ("Sweeney Todd"; Vanemuine 2018–2021)
Cogsworth ("Kaunitar ja koletis"; Vanemuine 2018–2020)
Monsieur Firmin ("Ooperifantoom"; Vanemuine 2020)
Oskar, Onu jt. ("Johnny"; Tartu Lauluväljak 2021)
Georg Schneider ("Uus peatükk; Vana Baskini Teater 2022 ), draamaroll
Mutt Joonatan ja Karu Mati ("Lotte ja vana õunapuu saladus"; Ekspress Meedia produktsioon Saku Suurhallis 2022)
Burnside ("Lightyear"; Disney/Pixari animatsioon 2022), eestikeelne dublaaž
Mauno ("Aabitsa kukk"; Vana Baskini Teater 2022–...), draamaroll monolavastuses
Jääpurikas ("Lotte ja kadunud jõuluvana"; Ekspress Meedia produktsioon Unibet Arenal 2023)
Dima ("Vanamehe muušikal"; Vana Baskini Teater 2024– 2025)
Alexander Krõpjanski ("Viimane vaba suvi"; Haapsalu Suveteater MTÜ 2025-...)
CatRat ("Gabby's Dollhouse - The Movie"; DreamWorks animatsioon 2025), eestikeelne dublaaž

 Muud osatäitmised 
Lauri Liiv mängis aastatel 2013–2014 Unot TV3 telesarjas "Kartulid ja apelsinid".

2015. aastal osales ta briti koguperekomöödia "Paddingtoni seiklused" eesti keelde dubleerimisel, mängides peaosalist, karupoeg Paddingtoni. Sama rolli dubleeris ta ka 2017. aastal tehtud järjes "Paddington 2". Ja 2024 tehtud järjes "Paddingtoni seiklused Džunglis".

Ta on osalenud TV3 meelelahutussaates "Su nägu kõlab tuttavalt" 2014. aasta sügisel, kus võitis kolmanda koha, ja 2018. aasta sügisel, kus tuli lõppvõistlusel neljandaks.

Ta on olnud korduvalt ka iga-aastase muusikaligala "Memory" solist ning osalenud muudes kontserdiprojektides, näiteks "Valge gospel", "Väike öömuusikal", "Olav Ehala laulud", "Kolm meest, naine ja kontsert"; "Unustamatu Mr. X - Georg Ots"; "Kolm meest, naine ja 90ndad"; "Sädelev Broadway"; "Frank Sinatra ja Marilyn Monroe laulud";  "Kolm meest, naine ja teater" jpt.

Lauri Liiv on välja andnud kaks albumit ansambliga Black Velvet ja ühe albumi ansambliga Family. Ta on laulnud Tallinna Politseiorkestri solistina Arne Oidi lauludega plaadil "Kaks kuukiirt".

Lauri Liiv tegutseb ka Lauri Liiv Swing Bandi solistina. Ansambli repertuaarist leiab Frank Sinatra ja Michael Bublé lugude paremiku.

2015. aastal oli ta saatesarja "Detektiivimäng" saatejuht Kanal 2-s. 

2022. aastal osales ansambliga Black Velvet konkursil "Eesti Laul 2022", kus saavutati Sven Lõhmuse lauluga "Sandra" 5. koht.

 Tunnustus 
 2024 – ETV "Ringvaate" Terasmikrofon

 Viited 

Välislingid
Intervjuu, foto
Lauri Liiv "Hüljatute" lavastusest
Lauri Liiv lavastusest "Miss Saigon"
Foto ansambliga White Satin, 2000. aasta Eurovisiooni lauluvõistluse Eesti eelvoor
Lauri Liiv lavastuses "Linnupuur", foto
Lauri Liiv Eesti Entsüklopeedias
Anu Mõistlik. «Aidat» vaatasid jaheda ilmaga tuhanded. Tartu Postimees, 9. juuni 2003
Berk Vaher. Juhhaidii-Aida. Tartu Postimees, 9. juuni 2003

Kategooria:Eesti lauljad
Kategooria:Sündinud 1977